Veza gena i Parkinsonove bolesti
Istraživanje o leku za tu bolest usmereno je na gene kod pacijenata, na osnovu kojih bi lečenje moglo da počne pre pojave simptoma 
Trenutna klinička dijagnoza Parkinsonove bolesti zasniva se na vidljivoj drhtavici i kočenju ekstremiteta. Medjutim, istraživači kažu da je potrebna mnogo sadržajnija dijagnoza. Doktor Fernando Pagan sa univerziteta Džordžtaun u Vašingtonu je direktor Nacionalnog centra za borbu protiv Parkinsonove bolesti. „ Doktor Pagan i ostali istraživači kažu da prirodno okruženje i genetski faktori mogu da pruže naznake za dijagnozu, tretmane i na kraju lek. Oni posebno proučavaju biomarker, odnosno gen koji je pronadjen kod mnogih ljudi koji imaju Parkinsonovu bolest. Doktor Pagan kaže da 40 odsto pacijenata koji imaju Parkinsonovu bolest, poreklom iz Severne Afrike i nekih arapskih zemalja, ima taj gen, a da su izmedju 11 i 14 procenata pacijenata poreklom Aškenazi jevreji. On dodaje da LARK 2 gen može da pomogne lekarima da veoma rano uspostave dijagnozu bolesti ali naglašava da to nije lek, zato što Parkinsonova bolest ima brojne varijante. Trenutno, jedino što lekari mogu da urade je da tretiraju simptome koji se velikom brzinom pogoršavaju. Doktor Pagan je bio uključen u brojna ispitivanja metoda intervencije. „ Medicinski istraživači ističu da je Parkinsonova bolest drugi po redu najčešći degenerativni neurološki poremećaj, posle Alchajmerove bolesti, sa oko 10 miliona ljudi koji pate od te bolesti širom sveta.